Diari Oficial de la Generalitat Valenciana


Sumari del DOGV 6635, del 21-10-2011 (2011/10707)

Notificació de la sentència dictada en el judici verbal número 1116/2010.
-------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10741


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 1116/2010. [2011/10320]  
Judici verbal 001116/2010  
De: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: Mercedes Palacios Cozar i Virtudes Garrigues Costa.  
Procurador/a: -  
César Manuel Barona Sanchis, secretari judicial del Jutjat de Primera Instància número 17 de València, faig saber:  
Que en el judici a què es fa referència s'ha dictat la resolució que té el text que, literalment, és com segueix:  
«Sentència número 198/2011  
Jutgessa que la dicta: M.ª Amparo Ivars Marín.  
Lloc: València.  
Data: 2 de juny de 2011.  
Part demandant: Empresa Mixta Valenciana de Aguas, SA.  
Advocat: -  
Procuradora: M.ª Gloria Benlloch Soriano.  
Part demandada: Mercedes Palacios Cozar i Virtudes Garrigues Costa.  
Advocat: -  
Procurador: -  
Objecte del judici: altres verbals.  
  
Antecedents de fet  
Primer. En aquest Jutjat va correspondre, per torn de repartiment, demanda presentada per l'entitat demandant abans indicada i dirigida contra la demandada Mercedes Palacios Cozar, ajustada a les prescripcions legals, i se sol·licita es dicte sentència condemnant a aquesta en el sentit sol·licitat.  
Segon. Per decret de 16 de juny de 2010 es va procedir a l'admissió a tràmit de la demanda. La part actora va presentar escrit on ampliava la demanda contra Virtudes Garrigues Costa, actual ocupant de l'immoble. Per diligència d'ordenació d'11 de gener de 2011 es va citar a les parts per a la celebració de la vista, i se'ls va comunicar de les advertències inherents d'aquests pronunciaments.  
Tercer. En el dia assenyalat es va procedir a la celebració de la ressenyada vista, a la qual va assistir únicament la part actora i es va declarar la rebel·lia processal de les demandades. Després de ratificar-se l'actora en el seu escrit de demanda, va sol·licitar la recepció del plet a prova, sent-ne practicades les propostes i declarades pertinents amb el resultat que consta recollit en els mitjans de reproducció audiovisual disposats a tal efecte, quedant les actuacions pendents de dictar sentència.  
Quart. En la tramitació d'aquestes actuacions s'han observat i complit les prescripcions legals.  
  
Fonaments de dret  
Primer. En aquesta relació juridicoprocessal, l'entitat actora exercita acció personal contra el demandat, i sol·licita la resolució del contracte de subministrament d'aigua i manteniment de comptador existent per a l'habitatge siti a València, carrer de Vicente Roda, 35, 16a, i es fonamenta en la falta de pagament de les facturacions per aquella emeses per subministrament d'aigua d'aquell habitatge en un import de 1.470,40 euros, i s'entén incomplit per la demandada el pagament de les factures derivades del contracte de subministrament d'aigua.  
Segon. D'acord amb el que disposa l'article 217 de la Llei d'Enjudiciament Civil, tot fet transcendent en dret que es vulga fer valer davant dels tribunals, ha de ser objecte de l'oportuna prova, sense més excepcions que les de tractar-se d'un fet notori, o que es trobe afavorit per alguna presumpció legal, o que haja sigut reconegut expressa o tàcitament per la part obligada a suportar les conseqüències, i correspon aquesta provança a qui del fet pretén que es derive un dret a favor seu o a l'alliberament del compliment d'una obligació pactada a càrrec seu a la qual haja de fer front, és a dir, que a l'actor correspon justificar els fets constitutius del seu dret o necessaris perquè nasca l'acció exercitada i, al demandat correspon justificar els fets impeditius, extintius o excloents.  
  
Tercer. En el cas de les actuacions, la part actora, amb la prova que ha aportat a les actuacions de prova de documental ha aconseguit acreditar els fets constitutius del seu dret i necessaris per a l'èxit de l'acció exercitada, sense que les demandades hagen comparegut per a oposar fets impeditius o excloents contra la pretensió. Per tant, està degudament justificat l'efectiu subministrament d'aigua i l'incompliment per la part demandada de la seua correlativa obligació de pagament, sense que s'haja notificat a la demandant cap canvi de titularitat, ni la baixa en el servei de proveïment, i resulta procedent l'estimació de la demanda.  
  
Quart. De conformitat amb el que estableixen els articles 1101 i 1108 del Codi Civil, la quantitat reclamada produirà interessos legals comptadors des de la data de la interpel·lació judicial, interessos que s'incrementaran en dos punts des de la data d'aquesta resolució, de conformitat amb el que estableix l'article 576 de la Llei d'Enjudiciament Civil.  
Cinqué. De conformitat amb l'article 394.1 de la Llei d'Enjudiciament Civil, l'estimació de la demanda determina que s'imposen a les demandades les costes del judici.  
Vistos els preceptes legals esmentats, concordants i tots altres que hi són aplicables de manera general i pertinent.  
  
Dispositiva  
Estime la demanda formulada per la procuradora dels tribunals Gloria Benlloch Soriano en nom i representació de l'entitat Emivasa contra Mercedes Palacios Cozar, i declare resolt el contracte de subministrament d'aigua i manteniment de comptador relatiu al subministrament d'aigua a l'habitatge siti a València, carrer Vicente Roda, 35, 16a, i, condemne a aquesta demandada a l'abonament a la part actora Emivasa de la quantitat de 1.470,40 euros en concepte de subministrament d'aigua efectuat i no satisfet, i al pagament d'interessos legals des de la interpel·lació judicial.  
Es condemna Mercedes Palacios Cozar i Virtudes Garrigues Costa a permetre a l'actora l'entrada en el domicili abans esmentat a fi que puga dur a cap les mesures que calguen per al cessament efectiu del subministrament, i queda autoritzat, arribat el moment, i sempre amb un auxiliar de la comissió judicial, l'accés a l'immoble on es trobe instal·lat el comptador a fi d'interceptar el pas de l'aigua.  
S'imposen les costes processals causades a les demandades.  
Mode d'impugnació: Mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LECn).  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit s'haurà de constituir un dipòsit de 50 euros, el qual es tornarà només en el cas que el recurs siga estimat parcialment o totalment.  
El dipòsit ha de constituir-se ingressant la quantitat esmentada en el banc Banesto, en el compte corresponent a aquest expedient (JJJJ 0166 JW EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
Que en virtut del que disposen les actuacions a què es fa referència, i de conformitat amb el que disposen els articles 156.4 i 164 de la Llei d'Enjudiciament Civil mitjançant aquest edicte notifiqueu la sentència de data 2 de juny de 2011 a Mercedes Palacios Cozar.  
  
València, 3 d'octubre de 2011.- El secretari judicial: César Manuel Barona Sanchis.